
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 95 

27 Ιανουάριου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση Οργανισμού Εσωτερικής Υπηρεσίας 

του Δήμου Σερβίων Ν. Κοζάνης. 1 

Συγκρότηση Κοινού Υπηρεσιακού Συμβουλίου 
Ν.Π.Δ.Δ. πλην Νοσηλευτικών Ιδρυμάτων Νομού 

Λασιθίου. 2 

Έγκριση τροποποίησης του Οργανισμού Εσωτερικής 
Υπηρεσίας (Ο.Ε.Υ.) του Δημοτικού Αθλητικού Κέ¬ 
ντρου Αργοστολιού "Αντώνης Τ ρίτσης". 3 

Κατανομή αρμοδιοτήτων στις οργανικές μονάδες της 

Περιφέρειας Στερεός Ελλάδας. 4 

Τ ροποποίηση της αριθμ. 14844/31.10.2000 απόφασης 
του Γενικού Γραμματέα Περιφέρειας Στερεός Ελ¬ 
λάδας. 5 

Κύρωση αναγκαστικού πιλοτικού αναδασμού αγρ/τος 

Αμπελακίων έτους 1995-1998 Ν. Έβρου. 6 

Μεταβίβαση άδειας ίδρυσης και λειτουργίας Οφθαλ- 
μολογικής Κλινικής Κωνσταντίνου Τίγκα. 7 


ΑΠΟΦΑΣΕΙ Σ 

Αοιθυ. ποωτ: 9773/04 (1) 

Τροποποίηση Οργανισμού Εσωτερικής Υπηρεσίας του 
Δήμου Σερβίων Ν. Κοζάνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξειςτου Ν. 2503/1997. 

2. Τις διατάξειςτου Ν. 2539/1997. 

3. Τις διατάξειςτου άρθρου 8 παρ. 5του Ν. 2307/1995. 

4. Τις διατάξεις του άρθρου 57 παρ. 10 του Ν. 2218/1994 
και του άρθρου 67 παρ. 6-10 του Ν. 1416/1984 

5. Την αριθ. 4020/26.4.1999 απόφασή μας, περί έγκρι¬ 
σης του Οργανισμού Εσωτερικής Υπηρεσίας του Δήμου 
Σερβίων (ΦΕΚ 938 τ.Β'/26.5.1999). 

6. Την αριθ. 79/2004 απόφαση του Δημοτικού Συμβου¬ 
λίου του Δήμου Σερβίων. 

7. Την από 20.8.2004 (10/2004 πρακτικό συνεδρίασης) 


θετική γνωμοδότηση του Υπηρεσιακού Συμβουλίου του 
άρθρου 8 παρ. 4του Ν. 2307/1995, αποφασίζουμε: 

Τροποποιούμε την αριθ. 4020/26.4.1999 απόφασή μας, 
περί έγκρισης του Οργανισμού Εσωτερικής Υπηρεσίας 
του Δήμου Σερβίων, ως ακολούθως: 

Α. Καταργούμε την αριθ. 212/2000 Απόφαση τροποποί¬ 
ησης του Ο.Ε.Υ. του Δήμου Σερβίων Φ.Ε.Κ. 1314/Β/ 
11 . 10 . 2001 . 

Β. Τροποποιούμε το Άρθρο 1: Διάρθρωση Υπηρεσιών, 
ως εξής: 

1. Γ ραφείο Νομικής Υποστήριξης. 

2. Γ ραφείο Ειδικών Συνεργατών. 

3. Γραφείο Προγραμματισμού, Οργάνωσης και Πληρο¬ 
φορικής. 

4. Διεύθυνση Διοικητικών και Οικονομικών Υπηρεσιών 

5. Διεύθυνση Δημοτικής Αστυνομίας. 

6. Διεύθυνση Τεχνικών Υπηρεσιών και Περιβάλλοντος. 

Οι Διευθύνσεις αποτελούνται από τα παρακάτω τμήματα: 

Α 

• Τμήμα Διοικητικών Υπηρεσιών 

• Τμήμα Οικονομικών Υπηρεσιών 

• Τμήμα Διεκπεραίωσης Υποθέσεων Πολιτών 

Β 

• Τμήμα Διοικητικής Υποστήριξης και Ελέγχου Κατα¬ 
στημάτων και Κοινόχρηστων Χώρων 

• Τμήμα Δημοτικής Αστυνομίας 

Γ 

• Γ ραφείο Διοικητικής και Λογιστικής Υποστήριξης 

• Τμήμα Τεχνικών Έργων και Πολεοδομικών Εφαρμο¬ 
γών 

• Τμήμα Περιβάλλοντος 

Γ. Προστίθεται στο άρθρο 5: Αρμοδιότητες Δ/νσης 
Δ/κων και Οικ/κων Υπηρεσιών, παράγραφος 5.3:Τμήμα 
Διεκπεραίωσης Υποθέσεων Πολιτών (Κ.Ε.Π.). 

Λειτουργίες του Κ.Ε.Π.: 

• Ενημέρωση 

Ενημερώνει και πληροφορεί τους πολίτες για τις ενέρ¬ 
γειες που απαιτούνται για τη διεκπεραίωση διοικητικών 
υποθέσεων. Τα αναγκαία πληροφοριακά στοιχεία 
αντλούνται από την κεντρική βάση δεδομένων του 
ΥΠ.ΕΣ.Δ.Δ.Α., με την οποία θα συνδέονται άλατα Κ.Ε.Π., 
αλλά και από τοπικές βάσεις δεδομένων, τις οποίες μπο¬ 
ρεί να διαμορφώσει κάθε επιμέρους Κ.Ε.Π. 

• Διεκπεραίωση υποθέσεων 

- Παραλαμβάνει αιτήσεις πολιτών, για την διεκπεραίω¬ 
ση υποθέσεών τους από τις υπηρεσίες του δημοσίου, τα 
στοιχεία των οποίων καταχωρεί σε ειδικό πρωτόκολλο. 

- Διαθέτει για διευκόλυνσή τους έντυπα αιτήσεων κατά 
το άρθρο 3 παράγραφος 3 του Κώδικα Διοικητικής Διαδι¬ 
κασίας (Ν. 2690/1999). 

- Ελέγχει την πληρότητα των αιτήσεων των πολιτών και 
σε περίπτωση που για τη διεκπεραίωση της υπόθεσης 
απαιτούνται δικαιολογητικά, που δεν υποβάλλονται μαζί 
με την αίτηση, το Κ.Ε.Π. τα αναζητά κα τα παραλαμβάνει 
με οποιοδήποτε πρόσφορο τρόπο από τις αρμόδιες υπη¬ 
ρεσίες, μετά από σχετική εξουσιοδότηση των πολιτών. 

- Διαβιβάζει πλήρεις τους φακέλους των υποθέσεων 
των πολιτών, στην αρμόδια για τη διεκπεραίωσή τους 
υπηρεσία, με οποιοδήποτε πρόσφορο τρόπο. Το τελικό 
έγγραφο αποστέλλεται από την αρμόδια υπηρεσία και 
πάλι στο Κ.Ε.Π. υποβολής της αρχικής αίτησης, από το 
οποίο το παραλαμβάνει ο πολίτης ή του αποστέλλεται 
από το συγκεκριμένο Κ.Ε.Π. στη διεύθυνση που έχει δη¬ 
λωθεί με συστημένη επιστολή επί αντικαταβολή. 

• Άλλες υπηρεσίες: 

- Η επικύρωση αντιγράφων διοικητικών εγγράφων. 

- Η θεώρηση του γνησίου της υπογραφής. 

- Η χορήγηση παραβολών, υπεύθυνων δηλώσεων κ.α. 

- Η χορήγηση του αποδεικτικού φορολογικής ενημερό¬ 
τητας, μέσω ηλεκτρονικής διασύνδεσης με το σύστημα 
ΤΑΧΙ3. 

Δ. Καταργούμε στο άρθρο 5 την παράγραφο 5.2.Β: Λει¬ 
τουργίες ειδικής υπηρεσίας (Δημοτική Αστυνομία). 

Ε. Δημιουργούμε το άρθρο 5Α: Διεύθυνση Δημοτικής 
Αστυνομίας, 5Α.1.:Τμήμα Διοικητικής Υποστήριξης και 
Ελέγχου Καταστημάτων και Κοινόχρηστων Χώρων και 

5Α.2:Τμήμα Δημοτικής Αστυνομίας , σύμφωνα με το 
Π.Δ. 23/Α/7.2.2002 και το Α.Π.: οικ 30894/10.7.2003 έγ¬ 
γραφο του ΥΠ.ΕΣ.Δ.Δ.Α. 

Άρθρο 5Α.1: Τμήμα Διοικητικής Υποστήριξης και Ελέγ¬ 
χου Καταστημάτων και Κοινόχρηστων Χώρων. 

Λειτουργίες του Τμήματος Διοικητικής Υποστήριξης και 
Ελέγχου Καταστημάτων και Κοινόχρηστων Χώρων. 

1. Παρέχει διοικητική υποστήριξη σε όλη τη Δ/νση. 

2. Τηρεί πρωτόκολλο εισερχόμενης και εξερχόμενης 
αλληλογραφίας της Δ/νσης. 

3. Συγκεντρώνει τα η μερή σια δελτία εργασίας όλων των 
εργαζομένων της Δ/νσης. 

4. Ρυθμίζει τη διάθεση των πάσης φύσεως οχημάτων ή 
δικύκλων μηχανών της υπηρεσίας ανάλογα με τις καθη¬ 
μερινές ανάγκες της Δ/νσης και τηρεί τα σχετικά βιβλία 
και δελτία. 

5. Παραλαμβάνει τις αιτήσεις για νομιμοποίηση αλλο¬ 
δαπών, ελέγχει τα δικαιολογητικά και τα διαβιβάζει στην 
αρμόδια κατά περίπτωση υπηρεσία αλλοδαπών και μετα¬ 
νάστευσης. Διενεργεί περαιτέρω κατά τα οριζόμενα στην 
εν λόγω νομοθεσία. 

6. Έλεγχος της τήρησης των διατάξεων που αφορούν 
τη λειτουργία των πάσης φύσεως επιτηδευμάτων και 
επαγγελμάτων (άρθρο 24 Π.Δ/τος 410/1995). 

7. Έλεγχος της τήρησης των διατάξεων που αφορούν 
τη λειτουργία δημοτικών ή κοινοτικών εργαστηρίων και 
τον έλεγχο των υγρών, στερεών και αέριων αποβλήτων, 
της ρύπανσης των υδάτων και της θάλασσας (άρθρο 24 
Π.Δ/τος 410/1995). 

8. Έλεγχος της τήρησης των διατάξεων που αφορούν 
τη λειτουργία όλων των καταστημάτων και επιχειρήσεων, 


των οποίων οι όροι λειτουργίας καθορίζονται από υγειο¬ 
νομικές διατάξεις (άρθρο 24 Π.Δ/τος 410/1995). 

9. Έλεγχος της τήρησης των διατάξεων που αφορούν 
την δραστηριότητα γενικά των μικροπωλητών και τη λει¬ 
τουργία κυλικείων σε κοινόχρηστους χώρους (άλση, κή¬ 
πους κ.λπ.) (άρθρο 24 Π.Δ/τος 410/1995). 

10. Έλεγχος της τήρησης των διατάξεων που αφορούν 
την εγκατάσταση και λειτουργία θεάτρων, κινηματογρά¬ 
φων και παρεμφερών επιχειρήσεων, που προβλέπονται 
απότουςΑ.Ν. 445/1937 (Α'22) και446/1937 (Α23) (άρθρο 
24 Π.Δ/τος 410/1995). 

11. Έλεγχος της τήρησης των διατάξεων που αφορούν 
τη λειτουργία μουσικής σε δημόσια κέντρα, ύστερα από 
σχετική άδεια όπως προβλέπεται από αστυνομικές διατά¬ 
ξεις και χορηγούνται σύμφωνα με την Α5/3010/85 υγειο¬ 
νομική διάταξη (Β 593) (άρθρο 24 Π.Δ/τος 410/1995). 

12. Έλεγχος της τήρησης των διατάξεων που αφορούν 
την εγκατάσταση και λειτουργία ψυχαγωγικών παιδιών, 
που προβλέπονται από αστυνομικές διατάξεις και δεν 
υπάγονται στις διατάξεις του Ν. 2000/1991 (Α 206) (άρ¬ 
θρο 24 Π.Δ/τος 410/1995). 

13. Έλεγχος τηςτήρησηςτωνδιατάξεωνπου αφορούντη 
λειτουργία των καταστημάτων και επιχειρήσεων υγειονομι¬ 
κού ενδιαφέροντος, θεάτρων, κινηματογράφων ψυχαγωγι¬ 
κών παιδιών, εκμίσθωσης μοτοποδηλάτων [Α.Ν. 2520/1940, 
(Α 273) Ν. 2323/1995, (Α 145) Π.Δ. 180/1979, (Α 175) όπως 
ισχύει, Υγειονομικές και Αστυνομικές Διατάξεις]. 

14. Έλεγχος της τήρησης των διατάξεων για το ωράριο 
λειτουργίας των κέντρων διασκέδασης και των συναφών 
καταστημάτων, καθώς και των εμπορικών καταστημάτων 
[άρθρα 23,24 και 46 του Ν. 2224/1994, (Α 112), άρθρο 8 του 
Ν. 2207/1994, (Α65), άρθρο Μπαρ. 2του Ν. 2194/1994, (Α 
34) και κοινή υπουργική απόφασηΙΟ11/22/19-ιβ /1994, (Β 
724), όπως τροποποιήθηκε με την κοινή υπουργική από¬ 
φαση 1011/22/19-κθ' 1995, (Β 1055)]. 

15. Έλεγχος επιχειρήσεων τουριστικού ενδιαφέρο¬ 
ντος, σχετικά με την εφαρμογή της τουριστικής νομοθε¬ 
σίας (βεβαίωση παραβάσεων, εκτέλεση διοικητικών κυ¬ 
ρώσεων κ.λ.π. [Ν. 393/1976, (Α 199), Ν. 2160/1993, (Α 
118)]. 

16. Εφαρμογή και τήρηση των διατάξεων που αφορούν 
τους χώρους εγκατάστασης πλανόδιων νομάδων [Υγειο¬ 
νομική διάταξη Α5/696/1983 (Β 243)]. 

17. Έλεγχος της τήρησης των διατάξεων που αφορούν 
τις κάθε είδους κανονιστικές αποφάσεις που εκδίδουν τα 
Δημοτικά ή Κοινοτικά Συμβούλια, καθώς και την επιβολή 
των πάσης φύσεως προστίμων που καθορίζονται με τις 
κανονιστικές αποφάσεις (άρθρο 37 Π.Δ/τος 410/1995). 

18. Έλεγχος της τήρησης των διατάξεων που αφορούν 
την κατάληψη κοινόχρηστων χώρων [άρθρο 13 του Β.Δ. 
24-9/20.10.1988, (Α 171), όπωςαντικαταστάθηκεμετοάρ- 
θροδτουΝ. 1080/1980, (Α246),τοάρθρο54παρ.4τουΝ. 
1416/1984, (Α 18), το άρθρο 26παρ. 4του Ν. 1828/1989, 
(Α2) καιτο άρθρο 6 εδάφιο τρίτο του Ν. 1800/1990, (Α 125) 
σε συνδυασμό με το άρθρο 458 του Π.Κ., όπως αντικατα- 
στάθηκε με το άρθρο 1 παρ. 12 του Ν. 2207/1994, (Α65) 
σε συνδυασμό με διατάξεις που αναφέρονται στο υπαί¬ 
θριο εμπόριο χωρίς άδεια επέκτασης καταστημάτων], 

19. Έλεγχος της τήρησης των διατάξεων που αφορούν 
το υπαίθριο εμπόριο και τις λαϊκές αγορές [Ν. 2323/1995 
(Α 145), αποφ. Υφυπουργού Εμπορίου ΚΙ 2113/95 (Β 786) 
και απόφαση του Υπουργού Εμπορίου Α-2 6813/1995, (Β 
1085)]. 

20. Βεβαίωση μόνιμης κατοικίας για μεταδημότευση 
[άρθρο 32του Ν. 1516/1985 (Α20) και άρθρο 18του Π.Δ. 
410/1995, (Α 231)]. 

21. Θεώρηση των τιμοκαταλόγων των δωματίων των ξε¬ 
νοδοχειακών επιχειρήσεων και καταλυμάτων στις περι¬ 
πτώσεις που αυτές λειτουργούν σε νομούς ή νησιά που 
δεν εδρεύουν υπηρεσίες του ΕΟΤ [άρθρο 14 της 
503007/1976 απόφασης του Γ.Γ. ΕΟΤ, η οποία κυρώθηκε 
με το άρθρο 8 του Ν. 1652/1986, (Α 167) και η κοινή 
υπουργική απόφαση 1947/1994, (Β 846)]. 

Άρθρο 5Α.2: Τμήμα Δημοτικής Αστυνομίας. 

Λειτουργίες του ειδικού προσωπικού της Δημοτικής 
Αστυνομίας. 

1. Έλεγχος της τήρησης των διατάξεων που αφορούν 
την καθαριότητα, την κυκλοφορία και στάθμευση των 
οχημάτων, την οικοδόμηση, την ύδρευση, την άρδευση, 
την αποχέτευση, την ηχορύπανση, τη ρύπανση των θα¬ 
λασσών από πηγές ξηράς, την προστασία των επίγειων 
και υπόγειων υδάτινων αποθεμάτων και την προστασία 
του περιβάλλοντος (άρθρο 24 Π.Δ/τος410/1995) (Α231). 

2. Έλεγχος της τήρησης των διατάξεων που αφορούν 
τη λειτουργία των εμποροπανήγυρων (άρθρο 24 Π.Δ/τος 
410/1995). 

3. Έλεγχος για την εφαρμογή των διατάξεων για την 
κοινή ησυχία, την καθαριότητα και αισθητική των πόλεων, 
ευκοσμία και ευταξία [Αστ. διατάξεις 6/1996, (Β 1028) και 
3/1996, (Β 15) άρθρο 17 της Υγειονομικής Διάταξης 
Υ1 β/2000/1995 και άρθρο 417 Π.Κ.,(Β 343)]. 

4. Έλεγχος της τήρησης των διατάξεων που αφορούν 
την στάθμευση οχημάτων [άρθρο 34 του Ν.2696/1999 
Κ.Ο.Κ., (Α57)]. 

5. Έλεγχος της τήρησης των διατάξεων που αφορούν 
τη σήμανση των εργασιών που εκτελούνται στις οδούς 
[άρθρο 9 του Ν. 2696/1999, (Α 57)]. 

6. Έλεγχος της τήρησης των διατάξεων που αφορούν 
τη ρύθμιση της κυκλοφορίας με υποδείξεις και σήματα 
των τροχονόμων [άρθρο 3 του Ν. 2696/1999, (Α57)]. 

7. Έλεγχος της τήρησης των διατάξεων που αφορούν 
τις εκπομπές ρύπων, θορύβων κ.λ.π. από οχήματα [άρ¬ 
θρο 15παρ. 1 του Ν. 2696/1999, (Α57)]. 

8. Έλεγχος της τήρησης των διατάξεων που αφορούν 
τις υποχρεώσεις αυτών που εκτελούν έργα και εναποθέ¬ 
τουν υλικά και εργαλεία στις οδούς, στο δημοτικό ή κοι¬ 
νοτικό δίκτυο [άρθρο 47 του Ν.2696/1999, (Α57)]. 

9. Έλεγχος της τήρησης των διατάξεων του Γενικού Οι¬ 
κοδομικού Κανονισμού και των διατάξεων για τις επικίν¬ 
δυνες οικοδομές [Ν.1577/1985, (Α 210), Ν.651/1977, (Α 
207), Ν. 1647/1986, (Α 141) και Π.Δ.της 13.4.1929, (Α153)] 
και άρθρο 27 παρ. 3 του Γενικού Οικοδομικού Κανονισμού 
Ν. 1577/1985 (Α210). 

10. Έλεγχος της τήρησης των διατάξεων για την επί¬ 
βλεψη εφαρμογής διακοπής εργασιών λόγω έλλειψης μέ¬ 
τρων ασφαλείας και υγιεινής [άρθρο 116 του Π.Δ. 
1073/1981, (Α 260)]. 

11. Αφαίρεση άδειας οικοδομής για ασφαλιστικές ει¬ 
σφορές [άρθρο 41 παρ. 2 Κανονισμού Ασφάλισης Ι.Κ.Α. 
816/Β'65, όπως αντικαταστάθηκε με την παρ. 3 ΑΥΚΥ Φ 
21/21/1473/1972, (Β324)]. 

12. Επιθεώρηση αμαξωμάτων κοντινών ως προς την εμ¬ 
φάνιση τους [απόφαση Υπουργού Εμπορίου ΚΙ 
2113/1995, (Β 786)]. 


13. Προστασία σπηλαίων [απόφαση ΥΠ.Π.Ε. 34593/ 
1983, (Β 3988) σε συνδυασμό με κοινή υπουργική απόφα¬ 
ση ΓΝΟΣ/57263/1994, (Β 894)]. 

14. Έλεγχος της τήρησης των διατάξεων που αφορούν 
την αλιεία στα εσωτερικά ύδατα (λιμνοθάλασσες, λίμνες, 
ιχθυοτροφεία, ποταμοί) [Β.Δ.666/1966 (Α 160), Ν.Δ. 
420/1970 (Α27), Ν. 2040/1992, (Α 70) και άρθρο 8 του Ν. 
2332/1995 (Α 181)]. 

15. Έλεγχος της τήρησης των διατάξεων για την προ¬ 
στασία του αστικού και περιαστικού πρασίνου. 

16. Αρμοδιότητες της Αγροφυλακής σε τοπικό επίπεδο 
όπως αυτές ορίζονται από τις διατάξεις του Ν.Δ. 
3030/1954 (Α 244) "Περί Αγροφυλακής" όπως αυτό έχει 
συμπληρωθεί και τροποποιηθεί μεταγενέστερα, και ιδίως: 

Η φρού ρηση των αγροτικών κτημάτων για την πρόληψη 
της κλοπής, της φθοράς και των άλλων αδικημάτων. Η 
προανάκριση γι’ αυτά τα αδικήματα και η δίωξη και η εκ¬ 
δίκαση όσων διώκονται σε βαθμό πταίσματος κατά τους 
ορισμούς του ανωτέρω νόμου. Η αστυνομία για τα αρ¬ 
δευτικά ύδατα σύμφωνα με τον ανωτέρω νόμο και τις λοι¬ 
πές συναφείς διατάξεις. Οι αρμοδιότητες της αγροφυλα¬ 
κής εκτείνονται στην αγροτική έκταση, αναφέρονται στα 
αγροτικά κτήματα, τα ακίνητα και κινητά τα χρησιμοποι¬ 
ούμενα για αγροτικές ή κτηνοτροφικές εργασίες ή σχετι- 
ζόμενα με τέτοιες εργασίες όπως αυτά αναφέρονται ειδι¬ 
κότερα στον ως άνω νόμο και τις λοιπές σχετικές διατά- 
ξεις. 

17. Φύλαξη των δημοτικών ή κοινοτικών εγκαταστάσεων 
και της δημοτικής ή κοινοτικής περιουσίας. 

Άσκηση των αρμοδιοτήτων. 

Ως προς τον ειδικότερο τρόπο άσκησης αρμοδιοτήτων 
ρυθμίζονται τα εξής, επί μέρους, θέματα: 

α). Ο έλεγχος για την καθαριότητα εκτείνεται σε όλους 
τους δημόσιους, δημοτικούς, κοινοτικούς, και κοινόχρη¬ 
στους χώρους και σε τόπους αγοράς. 

Γιατην άσκηση της αρμοδιότητας αυτής εφαρμόζονται 
οι διατάξεις του Ν.Δ. 805/1971 (Α 1) και του άρθρου 26 
παρ. 1 του Ν. 1080/1980 (Α246). 

β). Ο έλεγχος για τη στάθμευση των πάσης φύσεως 
οχημάτων εκτείνεται τόσο στους χώρους ελεγχόμενης 
στάθμευσης όσο και σε χώρους εκτός αυτών. 

Γ ιατην άσκηση της αρμοδιότητας αυτής εφαρμόζονται 
οι διατάξεις του άρθρου 26 παρ. 1 του Ν. 1080/1980 και 
των άρθρων 104 και 105 του Ν.2696/1999 (Α57). 

γ). Για τον έλεγχο της οικοδόμησης, το προσωπικό της 
Δημοτικής Αστυνομίας δικαιούται να εισέρχεται σε αυ¬ 
λές, σε ανεγειρόμενες οικοδομές και πάσης φύσεως κτί- 
σματα, σύμφωνα με τις ισχύουσες διατάξεις και να ελέγ¬ 
χει την ύπαρξη άδειας οικοδόμησης σε ισχύ, την αναγρα¬ 
φή του αριθμού της, την τήρηση των όρων της καθώς και 
την ύπαρξη και τήρηση των όρων κάθε άλλης σχετικής 
άδειας. 

δ). Ο έλεγχοςτης αποχέτευσης περιλαμβάνει καιτηνπα- 
ρεμπόδιση επιχωμάτωσης ή δόμησης της φυσικής ροής 
των χειμάρρων, τον έλεγχο των νερών που χύνονται στους 
χείμαρρους και ποταμούς για να μη περιέχουν λύ ματα βιο¬ 
μηχανικών και βιοτεχνιών, επιχειρήσεων, ή οικιών, τον 
έλεγχο για παράνομες συνδέσεις ακινήτων με υδροφό¬ 
ρους αγωγούς ή αγωγούς των ακάθαρτων ή βρόχινων νε¬ 
ρών ως και παράνομες επεκτάσεις των αγωγών αυτών. 

Για τον έλεγχο αυτό το προσωπικό της Δημοτικής Αστυ¬ 
νομίας δικαιούται να εισέρχεται σε αυλές και οικήματα 
πάσης φύσεως, σύμφωνα με τις ισχύουσες διατάξεις. 

ε). Ο έλεγχος για τη μόλυνση του περιβάλλοντος εκτεί¬ 
νεται σε κάθε πηγή και αιτία παροδική ή μόνιμη που προ- 
καλεί ρύπανση ή μόλυνση στο φυσικό περιβάλλον (γη, αέ¬ 
ρα, ποτάμια, λίμνες, θάλασσες, κ.λ.π.). Στον έλεγχο υπό- 
κεινται και οι εστίες καύσεως πάσης φύσεως κτιρίων 
(οικίες, ξενοδοχεία, καταστήματα, νοσοκομεία, βιοτε¬ 
χνίες, βιομηχανίες κ.λ.π.) ως και η ηχορύπανση. 

Ο έλεγχος για τη μόλυνση του περιβάλλοντος περιλαμ¬ 
βάνει και τη ρύπανση από οσμές, από εγκατάλειψη στε¬ 
ρεών αντικειμένων ή υπολειμμάτων σε δημόσιους και 
ιδιωτικούς χώρους, που δημιουργούνται από κάθε είδους 
δραστηριότητα. 

στ). Η προστασία του υπογείου υδατικού δυναμικού πε¬ 
ριλαμβάνει και τον έλεγχο για την πρόληψη παράνομου 
ανοίγματος πηγαδιών και εκτέλεση γεωτρήσεων, τον 
έλεγχο της υπεράντλησης που δημιουργεί κινδύνους 
εξάντλησης και ελάττωσης του υπόγειου υδατικού δυνα¬ 
μικού, τον έλεγχο της παράνομης πώλησης, διάθεσης, 
μεταφοράς ή αλλαγής χρήσεως τον, την προστασία από 
τη ρύπανση, και μόλυνση τόσο των υπόγειων όσο και των 
επιφανειακών νερών. 

ΣΤ. Τροποποιούμε το άρθρο 14: Τακτικές οργανικές θέ¬ 
σεις με σχέση εργασίας Δημοσίου Δικαίου, ως εξής: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 



Κλάδος 

Θέσεις 

ΠΕΙ 

Διοικητικού-Οικονομικού 

4 (τέσσερις) 

ΠΕ3 

Δομοστατικών μηχανικών 

1 (μία) 

ΠΕ4 

Αρχιτεκτόνων Μηχανικών 

1 (μία) - ως έχει 

ΠΕ5 

Μηχανολόγων / Ηλεκτρολόγων Μηχ. 

1 (μία) - ως έχει 

ΠΕ6 

Τοπογράφων Μηχανικών 

1 (μία) 

ΠΕ9 

Γ εωπόνων 

1 (μία) - ως έχει 

ΠΕ11 

Πληροφορικής 

1 (μία) - ως έχει 

ΠΕ14 

Δασολόγος Περιβαλλοντολόγος 

1 (μία) 

ΠΕ 

Γ εωτεχνικών- Κτηνιατρικής 

1 (μία) 

ΠΕ 

Διεκπεραίωσης Υποθέσεων Πολιτών 

4 (τέσσερις) 

ΠΕ23 

Ένστολο Προσωπικό Δημοτικής 
Αστυνομίας 

2 (Δύο) 


ΣΥΝΟΛΑ 

18 (δεκαοχτώ) 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 


Κλάδος 

Θέσεις 

ΤΕ3 

ΤΕ Μηχανικών 

2 (δύο) - ως έχει 

ΤΕ5 

Τεχνολόγων Τοπογράφων Μηχανικών 

1 (μία) - ως έχει 

ΤΕ13 

Τεχνολόγων Γεωπονίας 

1 (μία) - ως έχει 

ΤΕ17 

Διοικητικών - Λογιστών 

4 (τέσσερις) 

ΤΕ19 

Πληροφορικής 

1 (μία) - ως έχει 

ΤΕ22 

Διοίκησης μονάδων Τοπικής Αυτο¬ 
διοίκησης 

1 (μία) - ως έχει 

ΤΕ4 

Ηλεκτρολόγων Μηχανικών 

1 (μία) 

ΤΕ23 

Ένστολο Προσωπικό Δημοτικής 
Αστυνομίας 

2 (δύο) 


ΣΥΝΟΛΑ 

13 (δεκατρείς) 


ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 


Κλάδος 

Θέσεις 

ΔΕΙ Διοικητικών 

11 (έντεκα) 

ΔΕ6 Σχεδιαστών 

1 (μία) - ως έχει 

ΔΕ23 Ειδικού Προσωπικού (Δημοτ. Αστυν.) 11 (έντεκα) 

ΔΕ24 Ηλεκτρολόγων 

1 (μία) - ως έχει 

ΔΕ28 Χειριστών μηχανημάτων έργων 2 (δύο) 

ΔΕ29 Οδηγών Αυτ/των 

4 (τέσσερις) - 
ως έχει 

ΔΕ30 Τεχνιτών 

1 (μία) - ως έχει 

ΔΕ2 Επόπτης Καθαριότητας 

1 (μία) - ως έχει 

ΣΥΝΟΛΑ 

32 (τριανταδύο) 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 

Κλάδος 

Θέσεις 

ΥΕ1 Κλητήρων-Θυρωρών 

2 (δύο) - ως έχει 

ΥΕ16 Εργατών 

19 (δεκαεννιά) 

ΣΥΝΟΛΑ 

21 (εικοσιμία) 

Ζ. Τροποποιούμε το άρθρο 15: προσωρινές θέσεις με 
σχέση εργασίας Δ.Δ ως εξής: Καταργούμε τον ΔΕ 14 ελε¬ 
γκτών εσόδων - εξόδων. 

Η. Τροποποιούμε το άρθρο 17: θέσεις προϊσταμένων 
ως εξής: 

Διεύθυνση Διοικητικών & Οικονομικών 

ΠΕΙ και ελλείψει αυτού ΤΕ 

Υπηρεσιών 

17 ή ΤΕ22 

Τμήμα Διοικητικών Υπηρεσιών 

ΠΕΙ ή ΤΕ17 ,ΤΕ22 ή ΔΕΙ 

Τμήμα Οικονομικών Υπηρεσιών 

ΠΕΙ και ελλείψει αυτού 
ΤΕ17 ή ΤΕ22 και ελλείψει 
αυτού ΔΕΙ 

Τ μήμα Διεκπεραίωσης Υποθέσεων 

ΠΕ και ελλείψει αυτού ΤΕ 

Πολιτών 

και εν ελλείψει αυτού ΔΕ 

Διεύθυνση Τεχνικών Υπηρεσιών και 

ΠΕ3, ΠΕ4, ΠΕ5,ΠΕ6 & 

Περιβάλλοντος 

ελλείψει αυτών ΤΕ3 ή ΤΕ5 

Τμήμα Τεχνικών Έργων και Πολεοδομικών 

ΠΕ3, ΠΕ4, ΠΕ5 και 

Εφαρμογών 

ελλείψει αυτών ΤΕ3 ,ΤΕ5 

Τμήμα Περιβάλλοντος 

ΠΕ14 

Διεύθυνση Δημοτικής Αστυνομίας 

ΠΕ23, ελλείψει αυτού ΤΕ23 

Τ μήμα Διοικητικής Υποστήριξης και 
Ελέγχου Καταστημάτων και Κοινό¬ 

ΠΕ23 και ελλείψει αυτού 

χρηστων Χώρων 

ΤΕ23 

Τ μήμα Δημοτικής Αστυνομίας 

ΠΕ23 και ελλείψει αυτού 
ΤΕ23 


Με την παρούσα απόφαση προκαλείται δαπάνη ύψους 
717.332,00 ευρώ για την κάλυψη των υπό σύσταση τακτι¬ 
κών θέσεων. 

Κατά τα λοιπά ισχύει η αριθ. 4020/26.4.1999 Απόφαση 
Γ.Γ.Π.Δ.Μ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 14 Ιανουάριου 2005 

Ο Γενικός Γραμματέας Περιφέρειας 
ΑΝΔΡΕΑΣ ΛΕΟΥΔΗΣ 

Αριθ. ΟΙΚ10400 (2) 

Συγκρότηση Κοινού Υπηρεσιακού Συμβουλίου Ν.Π.Δ.Δ. 
πλην Νοσηλευτικών Ιδρυμάτων Νομού Λασιθίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 9 και 11 παρ. 5 και 7 του Ν. 
3260/2004 (ΦΕΚ151 Α'). 

2. Τις διατάξεις παρ. Β4 του άρθρου 40 του Ν. 1884/ 
1990 (Φ.Ε.Κ. 81/Α). 

3. Τις διατάξεις του άρθρου 6 του Ν. 2839/2000 (ΦΕΚ 
196 Α'). 

4. Τις διατάξεις του άρθρου 1 παρ. 2 του Ν. 2503/1997 
(Φ.Ε.Κ. 107/Α). 

5. Την αριθμ. 2384/7.4.1999 (Φ.Ε.Κ. 382/Β713.4.1999) 
απόφασή μας, "Σύσταση-Συγκρότηση Κοινού Υπηρεσια¬ 
κού Συμβουλίου Νομικών Προσώπων Δημοσίου Δικαίου 
Ν. Λασιθίου πλην Νοσηλευτικών Ιδρυμάτων". 

6. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού γιατί το υπηρεσιακό συμβούλιο έχει ήδη συ- 
σταθεί και θα λειτουργεί σύμφωνα με την παρούσα συ¬ 
γκρότηση σε ισάριθμα μέλη, αποφασίζουμε: 

1. Συγκροτούμε πενταμελές Υπηρεσιακό Συμβούλιο 
αρμόδιο για όλο το προσωπικό των παρακάτω ΝΠΔΔ Ν. 
Λασιθίου: 

Επιμελητήριο Λασιθίου, Δικηγορικό, Ιατρικό, Φαρμα¬ 
κευτικό και Οδοντιατρικό Σύλλογο Ν. Λασιθίου, Εταιρεία 
Αποφυλακιζομένων, Εταιρεία Προστασίας Ανηλίκων, Επι¬ 
τροπή Ρυθμίσεως Φορτοεκφορτώσεων Λιμένος Αγίου Νι¬ 
κολάου, Επιτροπή Ρυθμίσεως Φορτοεκφορτώσεων Λιμέ¬ 
νος Σητείας, Επιτροπή Ρυθμίσεως Φορτοεκφορτώσεων 
Ξηράς Σητείας ως εξής: 

Α. Τρεις μόνιμους υπαλλήλους με βαθμό Α' από αυτούς 
που υπηρετούν στα ΝΠΔΔ που υπάγονται στο Κοινό Υπη¬ 
ρεσιακό Συμβούλιο και υπηρετούν στην έδρα του Συμ¬ 
βουλίου, με τους αναπληρωτές τους. Ένα τουλάχιστον 
από τα τακτικά μέλη και ένα από τα αναπληρωματικά θα 
είναι διαφορετικού φύλου από τα λοιπά, εφόσον υπάρχει 
και έχει τις νόμιμες προϋποθέσεις. 

Β. Δύο αιρετούς εκπροσώπους των εργαζομένων με 
βαθμό τουλάχιστον Α' με τους αναπληρωτές τους. 

2. Τα υπό στοιχεία α'τακτικά μέλη της παρ. 1 ορίζονται 
με απόφαση του Γενικού Γραμματέα Περιφέρειας Κρή¬ 
της από υπαλλήλους που πληρούν τις προϋποθέσεις να 
επιλεγούν ως προϊστάμενοι διευθύνσεων σύμφωνα με τις 
διατάξεις του άρθρου 11 του Ν. 3260/2004. 

3. Τα υπό στοιχεία α' αναπληρωματικά μέλη της παρ. 1 
της παρούσης ορίζονται από τον Γενικό Γραμματέα Περι¬ 
φέρειας από υπαλλήλους που έχουν επιλεγεί ως προϊ¬ 
στάμενοι διευθύνσεων. 

4. Μετην απόφαση ορισμού των μελώντου Κοινού Υπη¬ 
ρεσιακού Συμβουλίου Νομικών Προσώπων Δημοσίου Δι¬ 
καίου Ν. Λασιθίου πλην Νοσηλευτικών Ιδρυμάτων, ορίζε¬ 
ται ως πρόεδρος ένα από τα τακτικά μέλη με αναπληρω¬ 
τή του, επίσης ένα από τα μέλη αυτά. Στην περίπτωση που 
προεδρεύει ο αναπληρωτής του προέδρου θα συμμετέ¬ 
χει ως μέλος ο αναπληρωτής του προεδρεύοντος. 

5. Γραμματέας του Κοινού Υπηρεσιακού Συμβουλίου 
ορίζεται υπάλληλος με βαθμό τουλάχιστον Γ, με αναπλη¬ 
ρωτή του υπάλληλο του ίδιου βαθμού που υπηρετεί στα 
ΝΠΔΔ που υπάγονται στο Κοινό Υπηρεσιακό Συμβούλιο. 


6. Η θητεία των μελών του Κοινού Υπηρεσιακού Συμ¬ 
βουλίου είναι διετής. 

7. Όταν το υπηρεσιακό συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων μετέ¬ 
χουν οι δύο αιρετοί εκπρόσωποι του προσωπικού με σύμ¬ 
βαση εργασίας ιδιωτικού δικαίου αορίστου χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άγιος Νικόλαος, 17 Δεκεμβρίου 2004 

Ο Γενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 
-♦- 

Αριθ. 8310 (3) 

Έγκριση τροποποίησης του Οργανισμού Εσωτερικής 
Υπηρεσίας (Ο.Ε.Υ.) του Δημοτικού Αθλητικού Κέντρου 
Αργοστολιού "ΑντώνηςΤρίτσης". 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις: α) του άρθρου 1 Ν. 2503/1997 (Φ.Ε.Κ. 
107/Α/30.5.1997) και β) του άρθρου 14 Ν. 2880/2001. 

2. Τις διατάξειςτου άρθρου 12 Ν. 1188/1981, όπως αυ¬ 
τό αντικαταστάθηκε με τις όμοιες της παρ.5 άρθρο 8 Ν. 
2307/1995. 

3. Τις διατάξεις του Ν. 2190/1994 "Σύσταση ανεξάρτη¬ 
της αρχής για την επιλογή προσωπικού και ρύθμιση θε¬ 
μάτων Δ/σης" όπως ισχύουν τροποποιημένες. 

4. Τις διατάξεις του Π.Δ/τος 50/2001 (Φ.Ε.Κ. 39/Α'/ 
5.3.2001 "Καθορισμός των προσόντων διορισμού σε θέ¬ 
σεις φορέων του Δημόσιου Τομέα". 

5. Την αριθμ. 2905/6.6.2002 απόφαση του Γενικού 
Γ ραμματέα Ιονίων Νήσων με την οποία εγκρίθηκε ο Ορ¬ 
γανισμός Εσωτερικής Υπηρεσίας (Ο.Ε.Υ.) του Δημοτικού 
Αθλητικού Κέντρου Αργοστολιού "Αντώνης Τρίτσης" 
Φ.Ε.Κ. 867/10.7.2002τ.Β'. 

6. Τις διατάξειςτου άρθρου 27 Ν. 2081/1991 με το οποίο 
προστέθηκε νέο άρθρο 29Α στο Ν. 1558/1985 για τον έλεγ¬ 
χο που προκαλούν οι κανονιστικές διοικητικές πράξεις. 

7. Την αριθμ. 35/2004 απόφαση του Δ.Σ. του Δημοτικού 
Αθλητικού Κέντρου Αργοστολιού "Αντώνης Τρίτσης" με 
την οποία αποφασίζετε η τροποποίηση του Ο.Ε.Υ. του εν 
λόγω Ν.Π. και εγκρίθηκε μετην αριθμ. 267/2004 απόφα¬ 
ση του Δημοτικού Συμβουλίου Αργοστολιού. 

8. Την αριθμ. 34/16.12.2004 σύμφωνη γνωμοδότηση 
του Υπηρεσιακού Συμβουλίου άρθρου 8 Ν. 2307/1995 
υπαλλήλων Ο.Τ.Α. Ν. Κεφ/νίας. 

9. Την αριθμ. 12321/13.7.2000 Απόφαση Γενικού 
Γραμματέα Π.Ι.Ν. "περί ανάθεσης άσκησης αρμοδιοτή¬ 
των και παροχή εξουσιοδότησης υπογραφής", αποφασί¬ 
ζουμε: 

Εγκρίνουμε την τροποποίηση του Οργανισμού Εσωτε¬ 
ρικής Υπηρεσίας (Ο.Ε.Υ.) του Δημοτικού Αθλητικού Κέ¬ 
ντρου Αργοστολιού "Αντώνης Τρίτσης" ως κατωτέρω: 

Άρθρο 6 

α) Στην κατηγορία Τ.Ε., καταργείται η θέση κλάδου των 
ΤΈ. Φυσιοθεραπευτών. 

β) Στην κατηγορία Δ.Ε., συνιστάται μια θέση κλάδου 
ΔΈ. Ναυαγοσωστών. 

Κατόπιν αυτώντο άρθρο 6του ανωτέρω Ο.Ε.Υ. διαμορ¬ 
φώνεται ως εξής: 

Κατηγορία Τ.Ε. 

Κλάδος Τ.Ε.8 αδελφών νοσοκόμων θέση μία (1). 

Κατηγορία Δ.Ε. 

Κλάδος Δ.Ε.1 Διοικητικών θέση μία (1). 

Κλάδος Δ.Ε.30 Τεχνίτη Υδραυλικού θέση μία (1). 

Κλάδος Δ.Ε.30 Τεχνίτη Συντηρητή κτιρίων θέσεις δύο (2). 

Κλάδος Δ.Ε.28 Ηλεκτρολόγων θέσεις δύο (2). 

Κλάδος Δ.Ε. Ναυαγοσωστών θέση μία (1). 

Κατηγορία Υ.Ε. 

Κλάδος Υ.Ε.1 Κλητήρων-Θυρωρών Γενικών καθηκό¬ 
ντων θέσεις δύο (2). 

Κλάδος Υ.Ε. 16 Προσωπικού Καθαριότητας θέσεις 
τρεις (3). 

Κλάδος Υ.Ε.2 Επιστατών Καθαριότητας θέση μία (1). 

Κατά τα λοιπά ισχύει η αριθμ.2905/6-6-2002 απόφασή 
μας. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δημοτικού 
Αθλητικού Κέντρου Αργοστολιού "Αντώνης Τρίτσης' 1 διό¬ 
τι δεν δεν προστίθεται αριθμός Οργανικών θέσεων προ¬ 
σωπικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 3 Ιανουάριου 2005 

Με εντολή Γενικού Γραμματέα Περιφέρειας 
Ο Διευθυντής 
Θ. ΚΟΥΚΟΥΛΕΤΣΟΣ 

-♦- 

Αοιθ. 87 (4) 

Κατανομή αρμοδιοτήτων στις οργανικές μονάδες της 
Περιφέρειας Στερεάς Ελλάδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις 

ο του άρθρου 1 παρ 2 εδαφ. στ. του Ν. 2503/1997 "Διοί¬ 
κηση, Οργάνωση, Στελέχωση της Περιφέρειας - Ρύθμιση 
θεμάτων για την Τοπική Αυτοδιοίκηση και άλλες διατά¬ 
ξεις". (ΦΕΚ 107/Α730.5.1997). 

ο του άρθρου 46 παρ. 21 (ΦΕΚ 15Α/2004) "Μέτρα Ανα¬ 
πτυξιακής & Κοινωνικής πολιτικής κ.τ.π.". 

2. Την αριθμ. 1027608/268/Α0006/30.4.2004 έγγραφο 
του Υπουργείου Οικονομίας "Μεταβίβαση αρμοδιοτήτων 
του Υπουργού Οικονομίας & Οικονομικών στους Γ ενικούς 
Γραμματείςτων Περιφερειών (παρ. 21 του άρθρου 46του 
Ν. 3220/2004). 

3. Τις υπηρεσιακές ανάγκες. 

4. Την ανάγκη κατανομής των αρμοδιοτήτων που μετα¬ 
βιβάστηκαν ως ανωτέρω, στις οργανικές μονάδες της Πε¬ 
ριφέρειας καθ’ ύλη και κατά τόπο για την ταχύτερη εξυ¬ 
πηρέτηση, αποφασίζουμε: 

Κατανέμουμε στις επί μέρους Διευθύνσεις της Περιφέ¬ 
ρειας τις αρμοδιότητες που μεταβιβάστηκαν με τον Ν. 
3220/2004 από το Υπουργείο Οικονομίας & Οικονομικών 
ως εξής: 

1. Στη Δ/νση Διοίκησης 

Τα θέματα: 

φορολογίας εισοδήματος 


Ειδικών Φορολογιών (χαρτοσήμου, τραπεζικών εργα¬ 
σιών κ.τ.λ.) 

Είσπραξης Δημοσίων Εσόδων 

Προϋπολογισμού 

Λογαριασμών Δημοσίου 

Εγγυήσεων & Δανείων 

Επιθεώρησης & Φορολογικών Ελέγχων 

Προσωπικού 

Εθνικών κληροδοτημάτων 

2. Στις Δ/νσεις Τοπικής Αυτοδιοίκησης & Διοίκησης Νο¬ 
μών και στην Δ/νση Αυτοδιοίκησης & Αποκέντρωσης της 
έδρας. 

Τα θέματα: 

- Δημόσιας Περιουσίας (εκτός που μεταβιβάζονται πα¬ 
ρακάτω στην Δ/νση Δημοσίων Έργων) 

- Κρατικών Λαχείων 

- Νομικών Προσώπων Δημοσίου Δικαίου 

- Τελωνειακών Διαδικασιών 

- Δασμολογίου 

- Ειδικών Φόρων Κατανάλωσης 

- Φορολογίας Καπνού 

- Δασμολογικών Απαλλαγών & Εξαιρέσεων 

- Πετρελαιοειδών 

- Αλκοολούχων ποτών, ζύθου και λοιπών ειδών 

- Στέγασης & Προμηθειών Δημοσίων Υπηρεσιών 

3. Δ/νση Δημοσίων Έργων 

- Θέματα Απαλλοτριώσεων 

- Τα παρακάτω θέματα Δημόσιας Περιουσίας: 

- Η παραλαβή των δηλώσεων ιδιωτών περί χαρακτηρι¬ 
σμού ακινήτωντους ως αιγιαλού, από την οικεία επιτροπή 
και προώθηση της διαδικασίας απαλλοτρίωσης 

- Η έγκριση της από ιδιώτες κατασκευής και χρήσης 
επαύλεων στον αιγιαλό ή παραλία, σε περιοχές που έχει 
επιτραπεί με Π.Δ. 

- Η απόφαση για συνέχιση ή διάλυση των μισθώσεων 
χώρωντης ζώνης Λιμένος, για λογαριασμό του Δημοσίου. 

- Η έγκριση εξόρυξης και άμμου, αμμοχώματος από θέ¬ 
σεις που δεν επιτρέπεται αυτή για λόγους υγείας ή προ¬ 
στασίας τεχνικών έργων κ.τ.λ. 

- Η εντολή για αναστολή ή και απαγόρευση της αμμο- 
ληψίας από θέσεις που είχε επιτραπεί, σε έκτακτες περι¬ 
πτώσεις που ειδικοί λόγοι επιβάλλουν την άμεση απαγό¬ 
ρευση της αμμοληψίας. 

- Εκτέλεση πρωτοκόλλου κατεδάφισης των κτισμάτων 
κ.τ.π. που έχουν κατασκευαστεί παράνομα μέσα στο χώ¬ 
ρο του αιγιαλού και της παραλίας. 

- Η απόφαση παραχώρησης του δικαιώματος απλής 
χρήσης του αιγιαλού και της παραλίας που βρίσκονται 
εκτός ζώνης λιμένος για κατασκευή επ’ αυτών έργου 
οποιοσδήποτε αξίας σύμφωνα με τις διατάξεις του άρ¬ 
θρου 14 του Ν. 2971/2001 εξαιρουμένων των έργων που 
προβλέπονται από την παρ. 6 του άρθρου αυτού. 

- Η απόφαση για την επικύρωση της έκθεσης μετά του 
διαγράμματος της επιτροπής καθορισμού των ορίων του 
αιγιαλού και παραλίας και παλαιού Αιγιαλού (παρ. 5 του 
άρθρου 5του Ν. 2971/2001). 

- Η χορήγηση βεβαίωσης ανυπαρξίας δικαιωμάτων του 
δημοσίου, στις περιπτώσεις που προβλέπεται ρητά από 
τις διατάξεις περί απαλλοτριώσεων. 

- Η προβολή των τυχόν υπαρχόντων δικαιωμάτων κυ¬ 
ριότητας του δημοσίου, ενώπιοντων αρμόδιων πολιτικών 
δικαστηρίων στις περιπτώσεις απαλλοτριώσεων ακινή¬ 
των. 

- Η απόφαση για την παραχώρηση δικαιώματος απλής 
χρήσης του αιγιαλού και της παραλίας, απευθείας ή με 
δημοπρασία (άρθρο 13του Ν. 2971/2001) χωρίς να μετα¬ 
βάλλεται ο χαρακτήρας των ως άνω κοινόχρηστων. 

- Η απόφαση παραχώρησης αμμοληψίας σε αναδόχους 
δημοσίων έργων και ιδιώτες (ΑΝ 1219/1938) όπως ισχύει. 

- Η έκδοση απόφασης για την δημιουργία παραλίας. 

4. Δ/νση Περιβάλλοντος & Χωροταξίας 

- Θέματα 

- ελέγχου επικινδύνων ουσιών 

- οροθέτησης υδατορεμάτων (Ν. 3210/2004). 

5. Δ/ΝΣΗ ΑΣΤΓΚΗΣ ΚΑΤΑΣΤΑΣΗΣ & ΑΛΛΟΔΑΠΩΝ & 
ΜΕΤΑΝΑΣΤΕΥΣΗΣ 

Αποφυλάκιση αλλοδαπών που είναι σπόροι και κρατού¬ 
νται για ποινή από λαθρεμπόριο ή τελωνιακή παράβαση ( 
(άρθρον μόνο Α.Ν. 514/1968 - Α' 186 και Π.Δ. 71/1984). 

Για όλα τα προαναφερόμενα θέματα, τα σχέδια των 
απαιτούμενων διοικητικών πράξεων, θα συντάσσονται και 
προσυπογράφονται από τις αρμόδιες κατά θέματα περι¬ 
φερειακές Υπηρεσίες του Υπουργείου Οικονομίας & Οι¬ 
κονομικών (ΔΟΥ, Τελωνεία, Κτηματικές Υπηρεσίες, Χημι¬ 
κές Υπηρεσίες) οι οποίες στην συνέχεια θα αποστέλλουν 
στις κατά τόπους Υπηρεσίες της Περιφέρειας που ορί¬ 
στηκαν ανωτέρω, προκειμένου να προσυπογραφούν από 
τα αρμόδια όργανα αυτών και να προσκομισθούν για υπο¬ 
γραφή και έκδοση από το Γενικό Γραμματέα της Περιφέ¬ 
ρειας. 

Από την απόφαση αυτή δεν προκαλείται δαπάνη σε βά¬ 
ρος του προϋπολογισμού της Περιφέρειας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 11 Ιανουάριου 2004 

Ο Γ ενικός Γ ραμματέας 
ΚΩΝΣΤΑΝΤΙΝΟΣ ΕΞΑΡΧΟΣ 

-♦- 

Αριθ. 20866 (5) 

Τροποποίηση της αριθμ. 14844/31.10.2000απόφασης 
του Γ ενικού Γ ραμματέα Περιφέρειας Στερεός Ελλάδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: α)των άρθρων 203 του Π.Δ. 410/1995 
(Δ.Κ.Κ) και 14 του Ν. 2399/1996, β) του Ν. 2503/1997 και 
γ) 27 του Ν. 2081/1992, με το οποίο προστέθηκε νέο άρ¬ 
θρο 29Α στο Ν. 1558/1985, σχετικά με τον έλεγχο των δα¬ 
πανών που προκαλούν οι κανονιστικές διοικητικές πρά¬ 
ξεις. 

2. Την αριθ. 14844/31.10.2000 απόφασή μας, σχετικά με 
τη σύσταση νομικού προσώπου δημοσίου δικαίου με την 
επωνυμία "Κέντρο Ανοικτής Προστασίας Ηλικιωμένων 
(ΚΑΠΗ)" στο Δήμο Στυλίδας, η οποία δημοσιεύθηκε στο 
ΦΕΚτ.β'1448/29.11.2000. 

3. Την αριθ. 23/2004 απόφαση του Δημοτικού Συμβου¬ 
λίου Δήμου Στυλίδας, σχετικά με την αύξηση της ετήσιας 
επιχορήγησης του οικείου προσώπου. 

4. Την αριθ. 1100/11.2.1998 απόφασή μας περί μεταβί¬ 
βασης δικαιώματος υπογραφής "Με εντολή Γενικού 
Γ ραμματέα Περιφέρειας", στο Διευθυντή Αυτοδιοίκησης 
και Αποκέντρωσης η οποία δημοσιεύθηκε στο ΦΕΚ 
ΒΊ79/25.2.1998, αποφασίζουμε: 


Α' Τροποποιούμε την παρ. 3 περ.α της αριθ. 
14844/31.10.2000 απόφασής μας ως εξής: 

Παρ. 3 Πόροι του νομικού προσώπου είναι: 

α) Η εκ 15.000,00 Ευτο επιχορήγηση του από το Δήμο 
Στυλίδας. 

Κατά τα λοιπά ισχύει η αριθμ. 14844/31.10.2000 από¬ 
φασή μας. 

Ακροτελεύτιο άρθρο 

Από την απόφαση αυτή προκαλείται δαπάνη σε βάρος 
του προϋπολογισμού του Δήμου Στυλίδας ύψους 
15.000,00 ευρώ για το τρέχον οικ. έτος και ανάλογη για τα 
επόμενα οικ. έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 17 Ιανουάριου 2005 

Με εντολή Γ ενικού Γ ραμματέα Περιφέρειας 
Ο Πρ/νος Δ/νσης 
Γ.ΜΙΧΑΣ 

-♦- 

Αοιθ. 9546 (6) 

Κύρωση αναγκαστικού πιλοτικού αναδασμού αγρ/τος 
Αμπελακίων έτους 1995-1998 Ν. Έβρου. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Τις διατάξεις της παρ. 1 του άρθρου 15 του Ν. 674/ 
1977 "περί αναδασμού της γης". 

2. Τις διατάξεις του Ν. 2218/1994 όπως αυτές τροπο¬ 
ποιήθηκαν με τις διατάξεις των Νόμων 2240/1994 και 
2307/1995 "περί Νομαρχιακής Αυτ/σης" και κωδικοποιή- 
θηκαν με το Π.Δ. 30/1996. 

3. Τον Οργανισμό της Νομαρχιακής Αυτ/σης Ροδόπης- 
Έβρου του Νομαρχιακού Διαμερίσματος Έβρου. 

4. Την εισήγηση της Δ/νσης Αγροτικής Ανάπτυξης 
Ορ/δαςτου Επαρχείου Βορ. Έβρου, αποφασίζουμε: 

Κυρώνουμε το νέο κτηματικό καθεστώς το οποίο δια¬ 
μορφώθηκε με τον αναδασμό του έτους 1995-1998 στην 
κτηματική περιοχή του αγρ/τος Αμπελακίων Ορ/δας, 
όπως αυτό απεικονίζεται στους συνταχθέντες από την 
Επιτροπή Αναδασμού κτηματολογικούς πίνακες και δια¬ 
γράμματα της περιοχής αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ν. Ορεστιάδα, 8 Νοεμβρίου 2004 

Ο Νομάρχης 

ΝΙΚ. ΖΑΜΠΟΥΝΙΔΗΣ 

-♦- 

Αοιθ. 4752 (7) 

Μεταβίβαση άδειας ίδρυσης και λειτουργίας Οφθαλμο- 
λογικής Κλινικής Κωνσταντίνου Τίγκα. 

Ο ΝΟΜΑΡΧΗΣ ΤΡΙΚΑΛΩΝ 

Έχοντας υπόψιν: 

1 .Τις διατάξεις του αρ. 4του Π.Δ 235/14.9.2000 σε συν¬ 
δυασμό με τις διατάξεις των άρθρων 2,3 και 22 του Π.Δ. 
247/1991. 

2.Την από 30.11.2004 αίτηση του Κωνσταντίνου Τίγκα 
ιδιοκτήτη της Κλινικής και των Στυλιανού Κ. Τίγκα και 
Αντωνίου Κ. Τίγκα με την οποία ο πρώτος μεταβιβάζει την 

άδεια ίδρυσης και λειτουργίας της Κλινικής στους Στυ¬ 
λιανό και Αντώνιο Τίγκα οι οποίοι την ζητούν και την απο¬ 
δέχονται. 

3. Την από 6074/29.11.1961 άδεια ίδρυσης και λειτουρ¬ 
γίας και την αρ. 1463/15.1.1970 τροποποίηση και επέκτα¬ 
ση αυτής. 

4. Την αρ. 807/28.2.2003 απόφαση αναθεώρησης της 
άδειας ίδρυσης και λειτουργίας της Κλινικής σύμφωνα με 
το Π.Δ 235/2000. 

5. Το από 30.11.2004 πρακτικό της Επιτροπής του αρ.4 
Π.Δ. 247/1991 από το οποίο προκύπτει η καλή κατάσταση 
της Κλινικής, αποφασίζουμε: 


Επιτρέπουμε τη μεταβίβαση της άδειας ίδρυσης καιλει- 
τουργίαςτης Ειδικής Οφθαλμολογικής Κλινικής του Κων¬ 
σταντίνου Τίγκα στα Τρίκαλα Καποδιστρίου 19 στους 
Αντώνιο Κ. Τίγκα και Στυλιανό Κ. Τίγκα όπως από τους ίδι¬ 
ους ζητήθηκε με την από 30.11.2004 αίτηση τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 30 Νοεμβρίου 2004 

Ο Νομάρχης κ.α.α. 

Ο Αντινομάρχης 
ΔΗΜΗΤΡΙΟΣ Α. ΤΣΕΛΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




